POZIV ZA PROGRAMSKA PARTNERSTVA S CENTROM ROG 2025/2026

Z letnim pozivom za programska partnerstva želimo našo infrastrukturo ponuditi v souporabo organizacijam in posameznikom z dejavnostjo, ki delijo vrednote trajnostnega razvoja in delujejo na ciljnih področjih Centra Rog – izdelovalništvo, urbano rokodelstvo in uporabne umetnosti, produktno oblikovanje in moda, arhitektura in gradbeništvo, inženirstvo in kulinarika ter tehnologije materialov. V Centru Rog nudimo koprodukcijske možnosti za izvedbo izobraževalnih programov, profesionalnih srečanj, predstavitev izdelkov ipd.. Postanite naš partner in s tem del kreativne skupnosti, ki si prizadeva za seboj pustiti svet v boljšem stanju, kot ga je dobila.

Poziv je na spletni strani Centra Rog objavljen od **20. februarja 2025** do **21. april 2025 (rok za oddajo prijav je 21. 4. 2025 do polnoči)**.

Zoom srečanje za zainteresirane organizacije bo 2. aprila 2025, ob 15. uri. [Prijave na dogodek zbiramo tu](https://form.jotform.com/250493257732359).

Prvi krog izbora in pogovori z organizacijami bodo potekali predvidoma v maju 2025. Končni izbor programskih partnerjev za sezono 2025-2026 bo znan predvidoma konec junija 2025. Aktivnosti, potrjene na partnerskem pozivu, se bodo izvajale v času od septembra 2025 do septembra 2026 oziroma po dogovoru.

**Temeljne vrednote Centra Rog so:**

* medsektorsko in medgeneracijsko sodelovanje
* ustvarjalnost / inovativnost
* dostopnost / skupna raba
* enakopravnost spolov
* družbena kohezivnost / vključevanje
* vseživljenjsko učenje
* družbena koristnost / trajnostni razvoj

**Ciljne skupine uporabnic\_kov Centra Rog:**

profesionalke\_ci, ljubiteljice\_ji s ciljnih področij Centra Rog in splošna javnost, s poudarkom na vključevanju sistemsko izključenih skupin v slovenskem kulturnem okolju (ženske, LGBTQAI+, osebe z gibalno in senzorno oviranostjo ter motnjo v duševnem razvoju, migrantke\_i in begunke\_ci, brezdomke\_ci, izbrisane prebivalke\_ci, pripadnice\_ki romske skupnosti, starostniki, ljudje z nizkimi prihodki in brezposelni).

**Upravičeni prijavitelji** (prosimo preverite za vsako prijavljeno aktivnost posebej, saj obstajajo izjeme):

* **Pravne osebe zasebnega prava in fizične osebe z dejavnostjo:** s.p., popoldanski s.p., d.o.o., zasebni zavod, društvo, zadruga, samozaposlen/a v kulturi.
* **Pravne osebe javnega prava:** fakulteta, šola, inštitut, javni zavod, javno podjetje, lokalna skupnost.

**Kriteriji ocenjevanja prejetih prijav:**

1. **Jasna povezanost programa s poslanstvom in ciljnimi področji Centra Rog:**
   * Povezanost s poslanstvom in ciljnimi področji:

* se povezuje (2 točki)
* se ne povezuje (0 točk)
  + Jasnost in kvaliteta predlaganega programa:
* ustrezna in utemeljena (2 točki)
* neustrezna (0 točk)

1. **Jasno izražen interes za predlagani program na strani ciljnih občinstev/potencialnih udeležencev:**

* Da, podkrepljen s podatki (2 točki)
* Ne, brez podatkov (0 točk)

1. **Pozitivni družbeni in/ali okoljski učinek:**

* pozitiven družbeni in/ali okoljski naboj (2 točki)
* ni razviden pozitiven družbeni in/ali okoljski naboj (0 točk)

1. **Vključevanje sistemsko oviranih skupin:**

* vključuje sistemsko ovirane skupine (2 točki)
* ne vključuje sistemsko oviranih skupin (0 točk)

1. **Relevantne pretekle izkušnje:**

* izvajalec\_ka ima relevantne pretekle izkušnje (2 točki)
* izvajalec\_ka nima relevantnih preteklih izkušenj (0 točk)

1. **Realno ocenjeni stroški:**

* so realno ocenjeni in predstavljeni (2 točki)
* niso realno ocenjeni (0 točk)

Največje možno število točk je 14. V programsko partnerstvo s Centrom Rog bomo sprejeli prijavitelje\_ice, ki prejmejo vsaj 8 točk, pri čemer morajo prijavitelji pri merilu za izbor 1) Jasna povezanost programa s poslanstvom in ciljnimi področji Centra Rog; in 2) Jasno izražen interes za predlagani program na strani ciljnih občinstev; prejeti vse možne točke.

**Izključujoči pogoji za partnerstvo s Centrom Rog:**

* komercialna promocija proizvodov in storitev,
* srečanja političnih strank,
* dogodki zaprtega tipa,
* spletni dogodki,
* programi in dogodki, ki so v celoti financirani iz drugih sredstev,
* predlogi, ki niso prispeli pravočasno ali pa so bili nepopolni,
* predlogi oseb, ki so obenem pogodbeni mentorji\_ce v proizvodnih delavnicah Centra Rog, lahko v okviru izobraževalnega programa zajemajo izključno mojstrske tečaje.

**Potek izbora partnerskih predlogov za sezono 2025/2026:**

* Vse prispele predloge bo pregledala programska in tehnična ekipa Centra Rog (za ta namen imenovana v razpisno komisijo), po potrebi v sodelovanju z obstoječimi programskimi partnerji.
* Predlagateljice\_je izbranih predlogov bomo povabili na pogovor, na katerem boste lahko podrobneje predstavili vaše potrebe in vizijo sodelovanja in kjer bomo dorekli končne pogoje sodelovanja.
* Na podlagi pogovorov bomo naredili končni izbor partnerjev za sezono 2025/2026 (od septembra 2025 do septembra 2026). Pred izvedbo programov bomo s programskimi partnerji sklenili pogodbo o izvedbi.

*Prijavitelj\_ica ohrani vse avtorske pravice (program lahko samostojno trži neodvisno od Centra Rog). V kolikor se prijaviteljev program daljnoročno strateško ujema s programsko strategijo Centra Rog in je bila izvedba prijaviteljevega programa uspešna, lahko Center Rog prijavitelju ponudi daljnoročno strateško partnerstvo, ki vključuje redno izvajanje prijavljenega partnerskega programa tudi v prihodnje brez obveze po ponovni prijavi na poziv.*

*Programska partnerstva se izvajajo kot koprodukcije pod pogoji, navedenimi v tem razpisu (fiksni honorarji za izvedbo). Če bi želeli v Centru Rog zgolj najeti prostor za izvajanje vašega programa in ga tržiti sami, poravnate najem prostora ali laba po aktualnem ceniku. Za tovrstno gostovanje programov in pogoje uporabe se obrnite na:* [*info@center-rog.si*](mailto:lucija.jankovec@center-rog.si).

*Kontaktna oseba za morebitna dodatna vprašanja ali pomoč:* [*lucija.jankovec@center-rog.si*](mailto:lucija.jankovec@center-rog.si)

# IZOBRAŽEVALNI PROGRAM

**Vrste izobraževalnih programov**:

* delavnice,
* mini tečaji (do 4 srečanja) in dolgi tečaji (več kot 4 srečanja),
* mojstrski tečaji,
* krožki in cikli strokovnih srečevanj,
* in počitniška varstva.

**Vsebine izobraževalnih programov:**

oblačila, tekstil, modni dodatki, nakit, internet stvari, 3D-tisk, kovinarstvo, mizarstvo, steklarstvo, keramika, elektronika, robotika, kulinarika, inovativni trajnostni materiali, reciklaža, pridelava hrane, varovanje okolja, programska oprema in druge podporne vsebine.

**Prednostne vsebine:**

1. **Zeleni lab** se osredotoča na trajnostne prakse, biotehnologijo in raziskovanje naravnih virov. Njegove dejavnosti vključujejo:

* Gojenje užitnih gob – tehnike vzgoje gob na ekoloških substratih (slama, kava, lesni odpadki) in njihova uporaba v kulinariki.
* Vzgoja zelenjave in vrtnarjenje – permakultura, kompostiranje in analiza tal za izboljšanje kakovosti pridelkov.
* Napredni razvoj in aplikacija biomaterialov – eksperimentiranje z naravnimi materiali, kot so micelij, alge in bakterijska celuloza, za trajnostno proizvodnjo.

1. **Kovinarski lab** nudi znanja in tehnike obdelave kovin, izdelave konstrukcij in uporabe kovinskih materialov:

* Površinska obdelava kovin in protikorozijska zaščita – tečaji o zaščiti kovin pred rjo in obrabo.
* Tlačno oblikovanje pločevine – metode preoblikovanja pločevine v različne oblike.
* Livarstvo – priprava peščenih form in praktični tečaji litja kovin.
* Metalurgija – klasifikacija in uporaba različnih vrst jekel in kovin.
* Postopki odrezovanja in odnašanja materiala – napredne tehnike struženja, rezkanja in erozijske obdelave (EDM).

1. **Tekstilni lab** združuje tradicionalno in digitalno tehnologijo za inovativno oblikovanje tekstila in oblačil:

* Pametne in e-tekstilije – razvoj tekstilij s senzorskimi in elektronskimi komponentami.
* Napredna uporaba digitalnih izdelovalnih tehnologj v modi – inovativne tehnike 3D printa in laserske obdelave tekstila.
* Specialni kroji in napredno modeliranje – ustvarjanje kompleksnih krojev za napredno oblikovanje oblačil.

1. **FabLab** se osredotoča na digitalno proizvodnjo, elektroniko in pametne sisteme:

* Internet stvari (IoT) – razvoj in povezovanje pametnih naprav v omrežja za avtomatizacijo in optimizacijo procesov.
* Nosljiva tehnologija – izdelava pametnih oblačil in dodatkov, ki vključujejo senzorje, osvetlitev ali druge interaktivne elemente.
* Robotika in programiranje – programiranje in izdelava robotov za različne aplikacije.
* Umetna inteligenca pri oblikovanju – uporaba AI orodij za generativno oblikovanje in optimizacijo izdelkov.
* Napredno oblikovanje in uporaba izdelovalnih tehnologij v produktnem oblikovanju – integracija 3D tiska, laserskega rezalnika in elektronike v razvoj inovativnih izdelkov.

1. **Steklokeramičarski lab** združuje umetniške in tehnične obdelave stekla in keramike:

* Oblikovanje stekla nad plamenom – tehnika modeliranja stekla s plinskim gorilnikom.
* Tiffany tehnika – izdelava vitražev in drugih steklenih dekoracij.
* Napredni tečaj vrtenja – poglobljeno usposabljanje v lončarstvu in oblikovanju gline na vretenu.

**Cilj delavnic in tečajev je udeleženkam\_cem omogočiti:**

* praktično izkušnjo procesa izdelave od ideje do fizičnega izdelka,
* seznanjanje z različnimi oblikovalskimi pristopi in izdelovalnimi tehnologijami,
* izboljšanje tehnične usposobljenosti.

**Cilj mojstrskih tečajev**:

* pridobitev poglobljenih znanj skozi večkratna redna srečanja (razen v primeru mojstrskih delavnic, ki so lahko tudi enodnevne)
* ponudba znanj in spretnosti, ki jih na slovenskem trgu primanjkuje,
* nadgradnja strokovnih znanj profesionalk\_cev,
* povečanje konkurenčnosti na trgu.

**Cilj krožkov in skupinskih srečevanj:**

* medsebojna izmenjava znanj v neformalnem okolju,
* razvoj občinstev.

**Cilj počitniškega varstva:**

* praktična izkušnja procesa izdelave od ideje do izdelka v različnih proizvodnih delavnicah,
* ponudba raznovrstnih in kakovostnih vsebin za osnovnošolce\_ke, ki potrebujejo varstvo v časovnem obdobju med 8.00 in 17.00 (ciljne starostne skupine 6-12 let).
* ponudba kakovostnih izobraževalnih vsebin za starejše od 12 let v času poletnih počitnic, ki ne potrebujejo celodnevnega varstva

## IZOBRAŽEVALNI PROGRAMI

|  |  |  |
| --- | --- | --- |
| **DELAVNICE ZA ODRASLE** − za vse oblike pravnih oseb | | |
| Razpisati je možno največ 10 −12 mest za udeležence, v nekaterih labih manj (npr. lab za nakit omogoča 6 mest)! | | |
| Ciljna publika: | Odrasli (14+) |
| Trajanje/frekventnost: | Enkratno srečanje, 3 −4 ure |
| Kaj prispeva Center Rog: | * Brezplačno uporabo prostora in opreme, * letno članarino in mesečni uporabniški paket za izvajalca, * plačilo za izvedbo delavnice na ključ v višini do 50,00 EUR/h + DDV\*  (urna postavka se obračuna za dejansko izvedene ure delavnice za udeležence, ne glede na št. mentorjev, zasnova delavnice, priprava in pospravljanje prostora sta vključena v urno postavko in nista posebej honorirana), * upravičen material do 350,00 EUR z DDV na delavnico , * dežurstvo hišnega tehnika\_ce, * zbiranje in administracija prijav na dogodek, * podporo pri promociji in komunikaciji (promocija po ustaljenih kanalih Centra Rog).   *\*v kolikor je prijavitelj DDV zavezanec in hkrati oseba zasebnega prava* |
| Kaj prispeva partner: | * Pripravi program na ključ, * zagotovi usposobljene mentorje za izvedbo programa, * pripravi seznam materialov, * zagotovi dodatno opremo za izvedbo programa, če le teh v labih nimamo, * pripravi vso komunikacijsko gradivo z vizualnim gradivom za promocijo, * izvaja promocijo programa po svojih kanalih, * končno ceno vstopnice\* za uporabnice\_ke ob podpisu pogodbe o sodelovanju v soglasju določita partnerja, * pripravi prostor za izvedbo in ga pospravi po izvedbi.   *\*Center Rog si pridržuje pravico do oblikovanja cenovne politike celotnega programa v skladu s poslanstvom javnega zavoda.* |
| **OBRAZEC ZA PRIJAVO:** | <https://form.jotform.com/250421327117345> |

|  |  |
| --- | --- |
| **MINI TEČAJI IN DOLGI TEČAJI** − za vse oblike pravnih oseb | |
| Razpisati je možno največ 10 − 12 mest za udeležence, v nekaterih labih manj! | |
| Ciljna publika: | Odrasli (14+) |
| Trajanje/frekventnost: | * Mini tečaj: 3 − 4 zaporedna srečanja v trajanju 3 ali 4 ure na srečanje * Dolg tečaj: 5 − 12 zaporednih srečanj v trajanju 3 ali 4 ure na srečanje |
| Kaj prispeva Center Rog: | * Brezplačno uporabo prostora in strojne opreme, * članarino in mesečni uporabniški paket za izvajalca, * plačilo za izvedbo mini tečaja na ključ v višini do 35,00 EUR/h + DDV\* oz. za izvedbo dolgega tečaja na ključ v višini do 30,00 EUR/h + DDV\* (urna postavka se obračuna za dejansko izvedene ure tečaja, ne glede na št. mentorjev, zasnova tečaja, priprava in pospravljanje prostora sta vključena v urno postavko in nista posebej honorirana), * upravičen material do 500,00 EUR z DDV za mini tečaje, za dolge tečaje do 1.000,00 EUR z DDV, * dežurstvo hišnega tehnika\_ce, * podporo pri promociji in komunikaciji (promocija po ustaljenih kanalih Centra Rog), * zbiranje in administracija prijav, * čiščenje.   *\*v kolikor je prijavitelj DDV zavezanec in hkrati oseba zasebnega prava* |
| Kaj prispeva partner: | * Pripravi program na ključ, * zagotovi usposobljene mentorje za izvedbo programa, * pripravi seznam materialov, * zagotovi dodatno opremo za izvedbo programa, če le teh v labih nimamo, * pripravi vso komunikacijsko gradivo z vizualnim gradivom za promocijo, * izvaja promocijo programa po svojih kanalih, * končno ceno vstopnice\* za uporabnice\_ke ob podpisu pogodbe o sodelovanju v soglasju določita partnerja, * pripravi prostor za izvedbo in ga pospravi po izvedbi.   *\*Center Rog si pridržuje pravico do oblikovanja cenovne politike celotnega programa v skladu s poslanstvom javnega zavoda.* |
| **OBRAZEC ZA PRIJAVO:** | <https://form.jotform.com/250421327117345> |

|  |  |
| --- | --- |
| **MOJSTRSKI TEČAJ** − za vse oblike pravnih oseb | |
| Razpisati je možno največ 10-12 mest za udeležence, v nekaterih labih manj! | |
| Ciljna publika: | Odrasli profesionalci\_ke |
| Trajanje/frekventnost: | * od 1 do 6 srečanj |
| Kaj prispeva Center Rog: | * Brezplačno uporabo prostora in strojne opreme, * članarino in mesečni uporabniški paket za izvajalca, * dežurstvo hišnega tehnika\_ce v času izvedbe, * podporo pri promociji in komunikaciji (promocija po ustaljenih kanalih Centra Rog), * bivanje izvajalca v rezidenčnem stanovanju Centra Rog, v kolikor ta ni iz Osrednje Slovenije, * zbiranje in administracija prijav na dogodek, * čiščenje. |
| Kaj prispeva partner: | * Pripravi program na ključ, * zagotovi usposobljene mentorje/mojstre oz mojstrice za izvedbo programa, * zagotovi vse potrebne materiale, * pripravi vso komunikacijsko gradivo z vizualnim gradivom za promocijo, * izvaja promocijo programa po svojih kanalih, * predlaga honorar mentorja/ mojstra oz mojstrice za izvedbo programa * končno ceno vstopnice\* za uporabnice\_ke ob podpisu pogodbe o sodelovanju v soglasju določita partnerja, * prihodki od kotizacij se delijo med oba koproducenta v razmerju, ki ga dogovorita ob podpisu pogodbe, * pripravi prostor za izvedbo in ga pospravi po izvedbi, * prostor za seboj pospravi po vsakem terminu programa.   *\*Center Rog si pridržuje pravico do oblikovanja cenovne politike celotnega programa v skladu s poslanstvom javnega zavoda.* |
| **OBRAZEC ZA PRIJAVO:** | <https://form.jotform.com/250421327117345> |

|  |  |
| --- | --- |
| **POČITNIŠKO VARSTVO** − za vse oblike pravnih oseb | |
| Ciljna publika: | Otroci, mladostniki |
| Trajanje/frekventnost: | * Do 5 dni, do 8 ur dnevno, možnih več terminov/ponovitev. * Termini so vezani na koledar šolskih počitnic. |
| Kaj prispeva Center Rog: | * Brezplačno uporaboprostora z osnovno tehnično opremo in brezplačno uporabo labov s strojno opremo, * članarino in mesečni uporabniški paket za izvajalca, * enkratno plačilo programa na ključ do 1.500,00 EUR + DDV za dva mentorja-izvajalca, * stroške tehnične podpore (1 tehnik do 4 ure dnevno), * upravičen material in hrana do 600,00 EUR z DDV, * podporo pri promociji in komunikaciji, * zbiranje in administracija prijav na dogodek, * čiščenje. |
| Kaj prispeva partner: | * Pripravi program na ključ za 10-15 udeleženk\_cev, * zagotovi izvedbo z dvema prisotnima osebama-izvajalcema, * pripravi seznam materialov, * zagotovi dodatno opremo za izvedbo programa, če le teh v labih nimamo, * pripravi vso komunikacijsko gradivo z vizualnim gradivom za promocijo, * izvaja promocijo programa po svojih kanalih, * končno ceno programa\* na otroka ob podpisu pogodbe o sodelovanju v soglasju določita partnerja, * delitev morebitnih dodatnih stroškov partnerja določita naknadno (čiščenje, tehnična/pedagoška podpora in oprema).   *\*Center Rog si pridržuje pravico do oblikovanja cenovne politike celotnega programa v skladu s poslanstvom javnega zavoda.* |
| **OBRAZEC ZA PRIJAVO:** | <https://form.jotform.com/250421327117345> |

|  |  |
| --- | --- |
| **KROŽKI** − za vse oblike pravnih oseb | |
| Za že obstoječe skupine krožkov, ki imajo svoje občinstvo, z namenom skupinskega ustvarjanja ali mreženja in za izvedbo ne potrebuje proizvodnih labov ali opreme v njih. Krožki se izvajajo v večnamenskih sobah/učilnicah. | |
| Ciljna publika: | Ljubitelji\_ce, otroci, odrasli |
| Trajanje/frekventnost: | Predvidoma 1x tedenska do 1x mesečno srečevanja oz. po dogovoru |
| Kaj prispeva Center Rog: | * Brezplačno uporaboprostora v primeru brezplačnih srečanj, v primeru plačljivih srečanj se poravna neprofitni najem večnamenske sobe v višini do 25,00 EUR/h + DDV, * pri tem je uporaba samostojna in ni potrebe po hišnem tehniku\_ci ali uporabi prozivodnih labov, * podporo pri promociji in komunikaciji, * zbiranje in administracija prijav. |
| Kaj prispeva partner: | * Pripravi program na ključ, * zagotovi svoje mentorice\_je, * zagotovi vse potrebne materiale, * pripravi vso komunikacijsko gradivo z vizualnim gradivom za promocijo, * izvaja promocijo programa po svojih kanalih, * omogoči brezplačno udeležbo zainteresiranim javnostim, če je udeležba plačljiva pa ta ne presega 20,00 EUR na srečanje za udeleženke\_ce, * omogoči brezplačno udeležbo za brezposelne, migrante in begunce, * prostor za seboj pripravi in pospravi po vsakem terminu programa. |
| **OBRAZEC ZA PRIJAVO:** | <https://form.jotform.com/250421327117345> |

|  |  |
| --- | --- |
| **STROKOVNA SREČEVANJA V PROIZVODNIH LABIH** − za vse oblike pravnih oseb | |
| Za že obstoječe skupine, ki imajo svoje občinstvo, z namenom skupinske izmenajve znanj ali mreženja in za izvedbo potrebujejo proizvodne labe ali opremo v njih. | |
| Ciljna publika: | Profesionalci\_ke oz. napredni ljubitelji |
| Trajanje/frekventnost: | Predvidoma 1x tedenska do 1x mesečno srečevanja oz. po dogovoru |
| Kaj prispeva Center Rog: | * Brezplačno uporabolaba v primeru brezplačnih srečanj, v primeru plačljivih srečanj se poravna neprofitni najem laba v višini:   + 50,00 EUR/h + DDV za cikel do 10 srečanj,   + 60,00 EUR/h + DDV za cikel do 6 srečanj in   + 70,00 EUR/h + DDV za cikel do 3 srečanja, * pri tem je uporaba samostojna in ni potrebe po hišnem tehniku\_ci, * podporo pri promociji in komunikaciji, * zbiranje in administracija prijav. |
| Kaj prispeva partner: | * Pripravi program na ključ, * zagotovi svoje mentorice\_je, * zagotovi vse potrebne materiale, * pripravi vso komunikacijsko gradivo z vizualnim gradivom za promocijo, * izvaja promocijo programa po svojih kanalih, * omogoči brezplačno udeležbo zainteresiranim javnostim, če je udeležba plačljiva pa ta ne presega 50,00 EUR na srečanje za udeleženke\_ce, * omogoči brezplačno udeležbo za brezposelne, migrante in begunce, * prostor za seboj pripravi in pospravi po vsakem terminu programa. |
| **OBRAZEC ZA PRIJAVO:** | <https://form.jotform.com/250421327117345> |

# STROKOVNI IN PRODAJNI DOGODKI

Program strokovnih in prodajnih dogodkov vključuje sledeče oblike sodelovanja in vrste dogodkov:

* **Koprodukcija neprofitnih strokovnih dogodkov 1:**
  + Cikli okroglih miz in predavanj
  + Skupinske razstave
  + Predstavitve knjig

**Vsebine:** krožno oblikovanje, arhitektura in gradbeništvo, trajnostna proizvodnja in potrošnja; kvalitetni javni prostor, trajnostno produktno oblikovanje; inovativni materiali v izdelovalništvu; kulinarika in prihodnost hrane; varstvo okolja; vključevanje sistemsko izključenih skupin v ustvarjalne procese; zagovorniški dogodki s ciljem izboljšanja pogojev ustvarjalk\_cev; predstavitve knjig ipd.

* **Koprodukcija prodajnih in predstavitvenih dogodkov\* 1** 
  + Prodajne razstave
  + Sejmi
  + Modne revije

*\* Dogodki katerih cilj je prodaja in/ali ki razstavljalcem zaračunavajo prijavnino.*

**Vsebine**: oblačila, tekstil, modni dodatki, nakit, internet stvari, 3D-tisk, kovinarstvo, mizarstvo, steklarstvo, keramika, elektronika, robotika, kulinarika, inovativni trajnostni materiali, reciklaža, pridelava hrane.

**Cilj ciklov okroglih miz in predavanj:**

* Spodbujane profesionalne struktrirane dabate o perečih temah stroke,
* spodbujanje strukturirane debate splošne javnosti o izzivih današnjega okolja in družbe,
* razvoj občinstev.

**Cilj skupinskih razstav:**

* Predstavitev relevantne produkcije uveljavljenih kolektivov in društev ter tematske razstave,
* razvoj občinstev.

**Cilj prodajnih dogodkov.**

* Podpora kreativcev pri trženju njihovih izdelkov,
* razvoj občinstev.

*1V Centru Rog ni klasičnega razstavnega prostora. V odpiralnem času Centra Rog je razstava stalno odprta za javnost, pri čemer ni ne varovanja ne videonadzornga sistema niti možnosti zaračunavanja vstopnine. Zastiranje steklenih površin ni dovoljeno.*

## KOPRODUKCIJA NEPROFITNIH STROKOVNIH DOGODKOV

|  |  |
| --- | --- |
| **CIKEL OKROGLIH MIZ IN PREDAVANJ** − samo za pravne osebe zasebnega prava in fizične osebe z dejavnostjo\* | |
| Ciljna publika: | Profesionalci\_ke, splošna javnost |
| Trajanje/frekventnost: | 4 – 10 izvedb |
| Kaj prispeva Center Rog: | * Brezplačno uporabo prostora z osnovno tehnično opremo ter pripravo prostora, * stroške honorarjev govork\_cev ali moderacije v skupni vrednosti do 350,00 EUR bruto / izvedbo, * stroške tehnične podpore (do 4 ure), * podporo pri promociji in komunikaciji, * čiščenje. |
| Kaj prispeva partner: | * Pripravi program na ključ, ki je relevanten za ciljna področja Centra Rog, * zagotovi svoje izvajalke\_ce, * zagotovi vse potrebne materiale, * pripravi vso komunikacijsko gradivo z vizualnim gradivom za promocijo, * izvaja promocijo programa po svojih kanalih, * omogoči brezplačen vstop javnosti, * prostor pripravi in pospravi po vsakem terminu programa. |
| **OBRAZEC ZA PRIJAVO:** | <https://form.jotform.com/250442758068361> |

*\* Osebe javnega prava lahko pri nas organizirajo dogodek na podlagi povpraševanja (*[*info@center-rog.si*](mailto:info@center-rog.si)*). Gostovanje dogodkov je na podlagi povpraševanja na voljo tudi za vse druge oblike pravnih oseb.*

|  |  |
| --- | --- |
| **KOPRODUKCIJA SKUPINSKE RAZSTAVE** − samo za pravne osebe zasebnega prava in fizične osebe z dejavnostjo | |
| Ciljna publika: | Profesionalci\_ke |
| Trajanje/frekventnost: | Največ 6 tednov vključno s postavljanjem in podiranjem. |
| Kaj prispeva Center Rog: | * Brezplačno uporabo razstavnega prostora – Velika dvorana (445 m2), * finančno podpora v višini 2.000,00 EUR + DDV za pripravo in izvedbo razstave, * dežurstvo hišnega tehnika\_ce (do 16 ur za namene postavljanja in podiranja), * podporo pri promociji in komunikaciji, * redno čiščenje. |
| Kaj prispeva partner: | * Pripravi program na ključ, * zagotovi svoje izvajalke\_ce in tehnično ekipo, * zagotovi vse potrebne materiale in razstavno pohištvo, * pripravi vso komunikacijsko gradivo z vizualnim gradivom za promocijo, * izvaja promocijo programa po svojih kanalih, * organizira otvoritev, * omogoči brezplačno udeležbo zainteresirani javnosti, * izvede vsaj 2 javni vodstvi, * pripravi in pospravi prostor, * *\*v kolikor želi organizator razstave ponuditi vzporedni program, ga lahko prijavi pod kopordukcijo izobraževalnega programa ali pod cikel okroglih miz in predavanj.* |
| **OBRAZEC ZA PRIJAVO:** | <https://form.jotform.com/250442758068361> |

*\* Osebe javnega prava lahko pri nas gostujejo dogodek na podlagi povpraševanja (*[*info@center-rog.si*](mailto:info@center-rog.si)*). Gostovanje dogodkov je na podlagi povpraševanja na voljo tudi za vse druge oblike pravnih oseb.*

## KOPRODUKCIJA PRODAJNIH IN PREDSTAVITVENIH DOGODKOV

|  |  |
| --- | --- |
| **KOPRODUKCIJA PRODAJNIH RAZSTAV\*, SEJMOV, MODNIH REVIJ, KATERIH CILJ JE PRODAJA IN/ALI PREDSTAVITEV IN RAZSTAVLJAVCEM ZARAČUNAVAJO PRIJAVNINO** − samo za pravne osebe zasebnega prava in fizične osebe z dejavnostjo | |
| Ciljna publika: | Profesionalci\_ke, zainteresirana in splošna javnost |
| Trajanje/frekventnost: | od 1 do 5 dnevne prireditve |
| Kaj prispeva Center Rog: | * Neprofitni najemprostora z osnovno tehnično opremo (in hišnim tehnikom do 4 ure) – cenik najdete spodaj, * podporo pri promociji in komunikaciji, * osnovno dnevno čiščenje |
| Kaj prispeva partner: | * Pripravi program na ključ, * zagotovi svoje izvajalke\_ce, * zagotovi vse potrebne materiale, razstavno pohištvo oz. drugo opremo, * pripravi vso komunikacijsko gradivo z vizualnim gradivom za promocijo, * izvaja promocijo programa po svojih kanalih, * pripravi in pospravi prostor za dogodek, * omogoči brezplačen vstop javnosti oz. končno ceno vstopnice\* za uporabnice\_ke ter kotizacije za razstavljalce ob podpisu pogodbe v soglasju določita partnerja, * partnerja si delita morebitni dobiček po odštetih stroških, * delitev morebitnih dodatnih stroškov partnerja določita naknadno (čiščenje, tehnična podpora in oprema), * omogoči brezplačne kotizacije za Center Rog v količini po dogovoru.   *\*Center Rog si pridržuje pravico do oblikovanja cenovne politike celotnega programa v skladu s poslanstvom javnega zavoda.* |
| **OBRAZEC ZA PRIJAVO:** | <https://form.jotform.com/250442758068361> |

*\* Osebe javnega prava lahko pri nas organizirajo dogodek na podlagi povpraševanja (*[*info@center-rog.si*](mailto:info@center-rog.si)*). Gostovanje dogodkov je na podlagi povpraševanja na voljo tudi za vse druge oblike pravnih oseb.*

**CENIK NAJEMA PROSTOROV S POPUSTOM ZA PARTNERJE, KI IZVAJAJO PRODAJNE IN PREDSTAVITVENE DOGODKE:**

* \*Velika dvorana brez Male dvorane z izhodom na teraso (445 m2) – 3.600 EUR + DDV
* \*Mala dvorana z izhodom na teraso (150 m2) – 1.200 EUR + DDV
* Polovička (do 4 ure) Mala dvorana z izhodom na teraso (150 m2) – 840 + DDV
* Večnamenski prostor (100 m2) – 300 EUR + DDV
* Polovička (do 4 ure) Večnamenski prostor (50 m2) – 150 EUR + DDV
* Show-Cooking prostor za kulinarične dogodke (80 m2) – 300,00 EUR + DDV na dan
* Vhodna avla (90 m2) – po dogovoru
* Park izbrisanih – po dogovoru

\*Steklen prizidek pred dvoranama za podporne dejavnost (garderoba, catering ipd.) je vključen v ceno, v skladu s splošnimi pogoji uporabe.